વર્ષ 2000થી ભારતીય ભાષાઓમાં સ્વદેશી યુનિકૉડ સપોર્ટ પૂરું પાડનારો માઇક્રોસોફ્ટ એક અગ્રણી કંપની બની રહી છે. ભાષાના અંતરાય દૂર કરવા માટે અમે આજથી બે દાયકા પૂર્વે ભારતીય ભાષાઓમાં કામ કરવાનું શરૂ કર્યું હતું અને ભારતીય ભાષાઓમાં કમ્પ્યૂટિંગને વેગ આપવા વર્ષ 1998માં અમે ભાષા પ્રોજેક્ટ લોન્ચ કર્યો હતો. ત્યારબાદ અમારી સમગ્ર પ્રોડક્ટમાં બંધારણીય રીતે માન્યતાપ્રાપ્ત તમામ 22 ભારતીય ભાષાઓનો ટેક્સ્ટ ઇનપૂટ સપોર્ટ અને 12 ભાષાનો વિન્ડોઝ ઇન્ટરફેસ સપોર્ટ પૂરો પાડી અમે ખૂબ લાંબી મજલ કાપી લીધી છે. અમારું લેગવેજ કમ્યુનિટી પોર્ટલ Bhashaindia.com એ ઇન્ડિક લખાણ અને ટૂલ્સનું એક અગત્યનું ભંડોળ છે.